Noorazley Yahya

Noorazley bin Yahya merupakan seorang ahli politik Malaysia yang telah berkhidmat sebagai Ahli Dewan Undangan Negeri Selangor (ADUN) bagi Bukit Melawati sejak Ogos 2023. Beliau merupakan ahli Parti Pribumi Bersatu Malaysia (BERSATU), sebuah parti komponen Perikatan Nasional (PN) dan pernah menjadi ahli, Penolong Setiausaha Negeri serta Setiausaha Pemuda Negeri Selangor selain Ketua Pemuda Bahagian Kuala Selangor dalam Pertubuhan Kebangsaan Melayu Bersatu (UMNO), sebuah parti komponen dalam Barisan Nasional (BN).

 Kerjaya politik 
 Ahli Dewan Undangan Negeri Selangor (sejak 2023) 
 Pilihan raya negeri Selangor 2023 
Dalam Pilihan raya negeri Selangor 2023, Noorazley membuat penampilan sulungnya dalam pilihan raya apabila dicalonkan oleh PN untuk bertanding di kerusi negeri Bukit Melawati. Noorazley memenangi kerusi tersebut dan telah dipilih sebagai Ahli Dewan Undangan Negeri Selangor (ADUN) Bukit Melawati bagi penggal pertama selepas menewaskan Thiban Subramaniam dari Pakatan Harapan (PH) dengan majoriti tipis sebanyak 877 undi. Disebabkan majoriti yang kecil itu, terdapat rancangan awal oleh PH untuk mencabar keputusan pilihan raya tersebut melalui petisyen pilihan raya, namun PH kemudiannya tidak meneruskan rancangan itu.

Sebagai ADUN Bukit Melawati, Noorazley menyuarakan bantahan terhadap keputusan kerajaan negeri Selangor yang diterajui PH dan BN untuk membatalkan pengecualian automatik cukai taksiran kepada pemilik rumah di kampung baru, kampung Melayu dan perkampungan nelayan. Beliau menyifatkan langkah itu sebagai tindakan yang membebankan dan menyusahkan rakyat. Beliau turut menyokong pandangannya dengan menjelaskan bahawa majoriti penduduk kampung terdiri daripada golongan berpendapatan rendah dan mereka perlu membuat permohonan serta rayuan sekiranya merasakan mereka layak untuk pengecualian cukai taksiran tersebut. Beliau turut mempersoalkan kaedah pengiraan pendapatan bulanan kerana ramai penduduk kampung bekerja sendiri dan tidak mempunyai pendapatan bulanan tetap. Selain itu, beliau turut mempersoalkan sama ada langkah tersebut bertujuan untuk menghukum rakyat kerana menyokong PN memandangkan kebanyakan kampung tersebut terletak di kawasan utara Selangor yang secara politik dan pilihan raya dikuasai oleh PN.

 Kontroversi dan isu 
 Dakwaan muflis 
Pada 10 Mei 2024, Noorazley didakwa telah diisytiharkan sebagai seorang muflis. Namun begitu, beliau menafikan dakwaan tersebut dan menjelaskan bahawa beliau hanyalah penjamin kepada sebuah syarikat serta telahpun membuat pembayaran kepada pihak bank.

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2023N10 Bukit Melawati (BERSATU)14,67251.54%Thiban Subramaniam (PKR)13,79548.46%28,46787775.00%

 Anugerh 
  :
 50px Darjah Indera Mahkota Pahang (D.I.M.P.) – Dato' (2016)

 Rujukan 

Kategori:Orang hidup
Kategori:Ahli politik Malaysia berketurunan Melayu
Kategori:Ahli Dewan Negeri Selangor ke-15
Kategori:Anggota Parti Pribumi Bersatu Malaysia